На основу члана 7. став 1. тачка 3. и члана 8. Посебног колективног уговора за здравствене установе чији је оснивач Република Србија, аутономна покрајина и јединиица локалне самоуправе (,,Сл. гласник РС“, бр. 96/2019 и 58/2020-Анекс), члана 19. Статута Дома здравља, у складу са Кадровским планом Министарства здравља за Дом здравља Дољевац за 2024. годину број: 112-01-86/2024-02 од 22. априла 2024. године, Инструкцијом Министарства здравља број: 120-01-151/2020-02 од 30. јула 2025. године и Одлуком директора Дома здравља „Дољевац“ из Дољевца број: 535/2025 од 7. августа 2025. године, расписује се:

*О  Г  Л  А  С*

**ЗА ПРИЈЕМ У РАДНИ ОДНОС СА ПУНИМ РАДНИМ ВРЕМЕНОМ ЗБОГ ЗАМЕНЕ, НА ОДРЕЂЕНО ВРЕМЕ, НАЈДУЖЕ ДО 28. ФЕБРУАРА 2026. године, за следеће радно место:**

* **Возач санитета** – **1** **(један) извршилац** у Служби за хитну медицинску помоћ, поливалентну патронажу, кућно лечење и негу.

Поред услова утврђених чланом 24. Закона о раду („Сл. гласник РС“, бр. 24/05, 61/05, 54/09, 32/13, 75/14, 13/2017 - Одлука УС, 113/2017 и 95/2018-Аутентично тумачење) кандидати треба да испуњавају и услове прописане Правилником о организацији и систематизацији радних задатака Дома здравља “Дољевац“ из Дољевца.

Опис послова за наведено радно место је утврђен Правилником о унутрашњој организацији и систематизацији радних места и послова Дома здравља „Дољевац“.

УСЛОВИ  за заснивање радног односа:

- средња стручна спрема (III или IV ниво квалификације)

- возачка дозвола ,,Б” категорије.

Кандидат је дужан да уз пријаву на овај оглас достави следећа документа:

-      оверену фотокопију дипломе,

-      оверену фотокопију возачке дозволе «Б» категорије,

-      биографију са адресом и контакт телефон,

-     фотокопију личне карте,

-      оригинал или оверену фотокопију уверења о држављанству,

-      оригинал или оверену фотокопију Извода из матичне књиге рођених,

-      доказ о радном искуству на пословима возача,

- изјава да је здравствено способан за послове возача.

Приликом заснивања радног односа кандидат је дужан да достави лекарско уверење као доказ о здравственој способности за послове за које се заснива радни однос.

 Пријавом на оглас кандидат даје своју сагласност за обраду података о личности у сврхе избора за пријем у радни однос на одређено време због замене до 28. фебруара 2026. године. Подаци се не могу користити у друге сврхе. Подацима рукује и исте обрађује надлежна служба за кадрове у Дому здравља „Дољевац“.

Пријаве и доказе о испуњењу услова кандидати могу предати непосредно, лично у Дому здравља „Дољевац“, или послати поштом на адресу: Дом здравља „Дољевац“ улица др Михајла Тимотијевића број 6, 18410 Дољевац, са назнаком „Пријава за конкурс за возача санитета на одређено време због замене до 28. фебруара 2026. године“.

Рок за подношење пријава је 8 дана од дана објављивања конкурса код Националне службе за запошљавање и на интернет страници Министарства здравља Републике Србије.

Неблаговремене и непотпуне пријаве на конкурс неће бити узете у разматрање.

На разговор могу бити позвани само кандитати који уђу у ужи избор.

ДОМ ЗДРАВЉА “ДОЉЕВАЦ“

Директорка, др Весна Златановић Митић